Държавен вестник, бр. 41, 2020 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  41
Професионално-етични взаимоотношения 
с пациентите
Лекарят по дентална медицина трябва да се 
погрижи да опише възможностите за лечение 
ясно и изчерпателно и с терминология, лесно 
разбираема за пациента.
Лекарят по дентална медицина трябва да 
обсъди с пациента всички подходящи възмож­
ности за лечение (включително и липсата на 
лечение) и очакваните резултати. По отно­
шение на деца, както и тези със специални 
потребности, трябва да се обърне голямо 
внимание и на ефективната комуникация с 
родителите или настойниците/попечителите.
Решенията, касаещи възможностите за 
лечение, трябва да бъдат съвместни.
Насърчава се използването на писмени и 
илюстрирани допълнителни материали.
Задължение на лекаря по дентална меди­
цина е да:
– обясни всички приложими възможности 
на пациента;
– се увери, че пациентът е получил цялата 
необходима информация; 
– получи съгласие от пациента/родител/
настойник/попечител при взето решение 
за лечение под обща анестезия; 
– обясни какви рискове крие лечението;
– обсъди стойността на лечението. 
Трябва да се счита за добра практика да 
се получи писмено информирано съгласие за 
всякакви форми на лечение съгласно законо­
вите изисквания.
Подписването на информирано съгласие 
от пациента не е заместител на подходяща 
двупосочна комуникация.
В случаите, когато поверителна информа­
ция се изисква по съдебен или друг законов 
път, това би могло да стане без писменото 
съгласие на пациента, но е за предпочитане 
същият да бъде уведомен.
При използване на информация за пациента 
с цел научно изследване, публикация, пред­
ставяне на конференции трябва да се заличат 
всички данни, които биха могли да разкрият 
самоличността на пациента.
При обсъждането на клинични случаи 
между колеги назоваването по име на паци­
ентите е неприемливо.
Лекарят по дентална медицина трябва 
да зачита правото на пациентите да бъдат 
активно включвани при вземане на решение 
относно диагностиката и лечението им и 
да взема от тях информирано съгласие за 
лечението им.
За да установи доверие от страна на па­
циентите, лекарят по дентална медицина 
трябва да: бъде учтив, деликатен и честен, 
зачита правото на тайна и достойнството на 
пациента, зачита правото на пациентите да 
откажат предлаганите от него процедури или 
начин на лечение, зачита правото на пациента 
на второ или друго мнение, бъде достъпен за 
пациентите в съответствие с реда в неговото 
лечебно заведение.
Лекарят по дентална медицина не трябва 
да допуска личните му чувства да подронят 
доверието на пациентите в него. Той не тряб­
ва да се възползва от професионалната си 
позиция за извънпрофесионални отношения 
с пациентите си.
Добрата комуникация между лекаря по 
дентална медицина и пациентите включва: 
изслушване на пациентите и зачитане на глед­
ната им точка и убеждения, предоставяне на 
изискваната от пациентите или необходима им 
информация за тяхното състояние, лечение и 
прогноза по разбираем за пациентите начин.
В случай на медицинско усложнение на 
състоянието на пациента лекарят по дентал­
на медицина трябва да му обясни случилото 
се, очакваните краткосрочни и дългосрочни 
последствия и да реагира съгласно разпоред­
бите на законите и подзаконовите и съсловни 
нормативни актове.
Лекарят по дентална медицина трябва да 
се отнася към информацията за пациентите 
като към поверителна такава при спазване на 
нормативните изисквания. Предоставянето є 
на трета страна се осъществява след писме­
но съгласие на пациента или негов роднина 
или настойник/попечител, ако същият не е 
в състояние да прецени.
Преценката на лекаря по дентална меди­
цина не трябва да се влияе от личните му 
разбирания за начина на живот, расата, пола, 
възрастта, културата, вярата, сексуалната 
ориентация, работоспособността, социалния 
или икономическия статус на пациента.
Не трябва да се отказва или забавя извърш­
ване на дентална дейност поради убеждение 
от немедицински характер, освен ако не е 
финансово обезпечена. 
Правилата за добра медицинска практика 
на лекарите по дентална медицина определят 
тяхното поведение при зачитане правата и 
достойнството на пациентите. Те трябва да 
предоставят възможно най-добрите дентал­
ни услуги независимо от пол, възраст, раса, 
религия, сексуална ориентация, начин на 
живот, социално и здравословно състояние 
на пациента.
Лекарят по дентална медицина трябва да 
информира пациента, когато е взел решение 
да преустанови професионалните отношения 
помежду им.
Професионални взаимоотношения
Безопасността на пациентите винаги е 
безусловен приоритет. Лекарят по дентална 
медицина действа в защита на пациентите, 
когато има основателно съмнение, че те са 
застрашени от поведението, здравословното 
състояние, действията или бездействието на 
друг лекар по дентална медицина.